Paște 2024. Data la care sărbătoresc Învierea Domnului ortocșii și catolicii diferă în acest an.
În funcție de data sărbătorii Învierii Domnului, sunt stabilite și Rusaliile. Angajații din România se vor bucura de o grămadă de zile libere în acest an de sărbătorile Pascale.
Paștele Ortodox, numit și Duminica Învierii, este cea mai veche și mai importantă sărbătoare din tradiția creștină orientală, celebrând Învierea lui Iisus Hristos (înălțarea din mormânt) după crucificarea și moartea sa.
Sunt două calendare diferite, cu decalaj al sărbătorii la ortodocși și catolici.
Pentru calculul exact al datei sărbătorilor pascale, se iau în considerare două fenomene naturale: echinocțiul de primăvară și Luna plină.
Paștele în 2024. Sărbătoarea pentru ortodocși
În 2024, Paștele ortodox este sărbătorit în 5 mai.
Vinerea Mare este în 3 mai – zi liberă, iar a doua zi de Paște, 6 mai – tot zi liberă.
Cu o săptămână înainte, sunt Floriile ortodoxe, în 28 aprilie.
Paștele în 2024. Sărbătoarea pentru catolici
În 2024, Paștele catolic este sărbătorit în 31 martie.
Vinerea Mare este în 29 martie, iar a doua zi de Paște catolic în 1 aprilie.
Floriile catolice sunt sărbătorite în 24 martie.
Paște 2024: De ce se sărbătorește la date diferite
Învierea Domnului – Sfintele Paşti, este cel mai mare praznic al Bisericii lui Hristos.
Calcularea datei la care creştinii sărbătoresc Paştele ţine două fenomene naturale
- unul cu dată fixă – echinocţiul de primăvară
- altul cu data schimbătoare – luna plină.
Astfel, data Paştelui variază în fiecare an.
În plus, utilizarea a două calendare diferite explică decalajul acestei sărbători la catolici şi ortodocşi.
- Biserica Catolică se raportează la echinocţiul de primăvară după calendarul gregorian.
- Biserica Ortodoxă calculează acelaşi eveniment astronomic după calendarul iulian (pe stil vechi).
Zile libere luna Mai 2024: Minivacanță de 6 zile de Paști
Românii vor beneficia în luna mai de o minivacanță de 6 zile. Vor fi cumulate ziua liberă din 1 mai și zilele de Paști.
Guvernul a aprobat pe 21 decembrie ziua de 2 mai ca "punte" între zilele 1 și 3 mai.
Astfel, rezultă o minivacanță de 6 zile între 1 mai – care pică într-o miercuri și 6 mai ( a doua zi de Paști) care pică într-o zi de luni..
- 1 mai – Ziua Muncii (miercuri)
- 2 mai – zi liberă -punte ( joi)
- 3 mai – Vinerea Mare (vineri)
- 4 mai – Sâmbăta Mare ( sâmbătă)
- 5 mai – Paștele ortodox (duminică)
- 6 mai – A doua zi de Paște ortodox (luni)
Zile libere și minivacanțe în 2024
- 1 Mai (Ziua Muncii) – joi
- 3 mai (Vinerea Mare) – vineri
- 5 mai și 6 mai (Paște ortodox) – duminică și luni (a doua zi de Paște) – minivacanță de 4 zile (3-6 mai); posibil minivacanță extinsă 1-6 mai, în funcție de decizia Guvernului
- 1 iunie (Ziua Copilului) – joi
- 23 și 24 iunie (prima și a doua zi de Rusalii) – duminică și luni
- 15 august (Adormirea Maicii Domnului) – joi (posibil minivacanță de 4 zile, joi-duminică, în funcție de decizia Guvernului)
- 30 noiembrie (Sfântul Andrei) – sâmbătă
- 1 Decembrie (Ziua Națională a României) – duminică
- 25 și 26 decembrie (prima și a doua zi de Crăciun) – miercuri și joi (posibil minivacanță de 5 zile, dacă va fi declarată zi punte vineri, 27 decembrie)
Calendar Paște ortodox și catolic în următorii ani
Următoarea dată în care Paștele va fi sărbătorit în aceeași zi și de ortodocși și de catolici, va fi 20 aprilie 2025.
Zilele în care pică Paștele Ortodox în anii următori
- Paște ortodox 2024 – 5 mai
- Paște ortodox 2025 – 20 aprilie
- Paște ortodox 2026 – 12 aprilie
- Paște ortodox 2027 – 2 mai
- Paște ortodox 2028 – 16 aprilie
- Paște ortodox 2029 – 8 aprilie
- Paște ortodox 2030 – 28 aprilie
Zilele în care pică Paștele Catolic în anii următori
- Paște catolic 2024 – 31 martie
- Paște catolic 2025 – 20 aprilie
- Paște catolic 2026 – 5 aprilie
- Paște catolic 2027 – 28 martie
- Paște catolic 2028 – 16 aprilie
- Paște catolic 2029 – 1 aprilie
- Paște catolic 2030 – 21 aprilie
Urmăriți Alba24.ro și pe Google News
Dacă ți-a plăcut articolul: